cyanic-selkie/wikianc huggingface dataset:
Skråkabelbru
Historie
John A. Roebling drog nytte av denne teknologien da han konstruerte hengjebrua i Niagarafossen. Denne konstruksjonsmetoden gjorde at jernbanelastar førte til mindre formendringar enn eldre metodar.
Idrettslaget Sørfjell
Idrettslaget er aktivt med i fotball, handball, judo og symjing.
Skråkabelbru
Historie
Den første vørde moderne skråkabelbrua vart utforma på Strömsund av Franz Dischinger i 1955. På denne tida var det en tendens til å nytte færre kablar, som i Theodor-Heuss-Rhine sin elvebru bygd i 1958.
Idrettslaget Sørfjell
Sørfjell sitt fotballag var på det beste i 1960-åra, då det i fleire sesongar deltok i 3. divisjon. Laget spelar i raudt og i kvite bukser.
Skråkabelbru
Historie
Bruer med færre kablar krev større monteringskostnader, så i dag bruker ein heller fleire kablar.
Idrettslaget Sørfjell
Lars Jacob Woie og Finn Tysland Johansen syrgde for gull og sølv til Sørfjell i lengdehopp under NM i friidrett 2000.
Skråkabelbru
Ulikskapar mellom hengjebru og skråkabelbru
Ei fleirtårns skråkabelbru har visse likskapstrekk med hengjebruer, men er faktisk ganske ulik når det gjeld konstruksjonsprinsipp.
I hengjebruer er ein stor kabel tredd mellom to tårn og festa i begge ender med ankerfeste i grunnen eller til en massiv konstruksjon. Slike kabelordingar har berre ein primær lastberefunksjon for brudekket. Før dekket kjem på plass vert kablane spent opp etter eigenvekta. Deretter vert vertikale kablar montert direkte frå hovudkabelen og ned på dekket. Spenninga i hovudkabelen vert moneleg og det krev at hovudkabelen er godt festa til grunnen på begge sider. Denne konstruksjonsmetoden stiller strenge krav til grunnforholda.
Då kablane som ber vekta her er skrå, i motsetning til i hengjebruene kor sekundærkablane er vertikale, vil dette krevje at brudekket er sterkare for å ta horisontale trykklaster.
Kjelde
Skråkabelbru på bokmålswikipedia
Real to Real Cacophony
Real to Real Cacophony (stundom feilaktig kalla Reel to Real Cacophony) er det andre studioalbumet til det skotske rockebandet Simple Minds. Det kom ut i november 1979 på selskapa Zoom og Arista.
Dag Ingebrigtsen
Dag Ingebrigtsen er ein norsk musikar som debuterte i 1977 med gruppa Subway Suck. Han fekk gjennombrotet sitt i 1980 i gruppa The Kids med låten «Forelska i lærer'n». Han har òg vore innom banda TNT og Tindrum. Han var ein av dei som starta bandet TNT i 1982. Han er òg far til skihopparen Tommy Ingebrigtsen.
Band-medlemskap
Dag Ingebrigtsen har spelt i følgande norske rocke- og popband:
Real to Real Cacophony
Innspeling
Real to Real Cacophony vart spelt inn og miksa i løpet av fem veker i Rockfield Studios. I følgje produsenten John Leckie hadde bandet berre fire songar («Premonition», «Factory», «Calling Your Name» og «Changeling») før innspelinga og resten av albumet vart skriven medan dei var i studio.
Utgjeving
Real to Real Cacophony gjekk ikkje inn på albumlista, og det gjorde ikkje den einaste singelen frå albumet heller, «Changeling».
Nyutgjevinga på Virgin Records i 2002/2003 kalla feilaktig albumet Reel to Real Cacophony, og opningssporet «Reel to Real». Den feilaktige stavinga stod òg trykt i diskografien på innsida av dei ommastra utgåvene av Simple Minds-platene som kom desse åra. Seinare utgåver har kome ut med korrekt tittel på album og tittelspor.
Mottaking
Real to Real Cacophony har generelt fått god kritikk i musikkpressa. Sounds-skribenten John Gill skreiv: «Real To Real Cacophony syner stor - og modig - progresjon. Det fangar nokre av sjokkeffektane av avantgarde, noko av den kjenslemessige krafta til band som The Pop Group, men held likevel det beste av Minds stramt og treffande. Arkiver under imponerande.»
Seinare roste AllMusic albumet og skildra det som «der Simple Minds våga seg ut over evna til å etterlikne inspirasjonskjeldene sin og byrje å manipulere dei i staden, nådelaust skubbe dei rundt og forme dei til morosame objekt som eit barn former ein klump modelleire til noko». Dei kalla det «ein bragd som er på nivå med andre post-punk-milepålar frå 1979 som Metal Box, 154, Entertainment! og Unknown Pleasures». Bob Stanley skreiv i Record Collector: «Real To Real Cacophony burde hyllast som ein eineståande sterk overgang mellom post-punk og synth-pop, men skuggen av 'Belfast Child' tårnar over rykte deira.»
Medverkande
Simple Minds
Technical
Fønikia
Fønikia var ein semittisk sivilisasjon som i oldtida låg langs kysten av det som i dag er Syria og Libanon, nord i det gamle Kanaan, mellom Libanonfjella og Middelhavet. Dei fønikiske handelsrutene gjekk frå hamnebyane Sidon, Byblos og Tyr og førte varer og fønikisk kultur til Kypros, Kreta, Kartago og andre stader ved Middelhavet.
Fønikia var ein maritim handelskultur som spreidde seg rundt om i Middelhavet i det første årtusenet før vår tidsrekning. Folket som levde i Fønikia, kalla seg sjølv Kananene, mens namnet Fønikia er danna av det greske Foiniki - Φοινίκη, «det raude folket», etter ordet foinos som tyder «raud», fordi fargestoffa purpur og karmosinraudt vart produsert der.
Langsjøen
Langsjøen er namnet på fleire innsjøar i Noreg:
Oberlunkhofen
Oberlunkhofen er ein kommune i distriktet Bremgarten, i kantonen Aargau i Sveits. Kommunen har innbyggjarar  og eit areal på. Kommunesenteret ligg 442 meter over havet.
Kommunen ligg i langs ein sørryg i Heitersberg ovanom høgrebreidda av elva Reuss.
1279 Uganda
1279 Uganda er ein hovudbelteasteroide. Han blei oppdaga den 15. juni 1933 av Cyril V. Jackson ifrå Union Observatory i Johannesburg.
Riska kyrkje
Riska kyrkje er ei kyrkje frå 1999 i Sandnes kommune i Rogaland fylke. Ho har vifteplan og 520 sitjeplassar.
Riska kyrkje avløyste Riska gamle kyrkje som soknekyrkje i 1999, og den gamle kyrkja vert no mest nytta til konsertar og kulturarrangement.
Det er kyrkjegard sør for Bersagelveien.
Bjørg Askelund
Bjørg Askelund var ein norsk lektor og barnebokforfattar busett i Sandnes.
Kolbein Lauring
Kolbein Widrik Lauring var ein norsk motstandsmann under andre verdskrigen.
Bakgrunn
I februar 1941 vart han arrestert av tyskarane og send til Grini fangeleir, der han sat i arrest i to år og ni månader. Då han slapp ut, heldt han fram i motstandskampen og deltok på fleire sabotasjeoppdrag dei to siste åra av krigen. Mellom anna deltok han i sabotasjeoppdraga mot tyske skip. Som følgje av Operasjon Derby, gjennomførte tyskarane ein rassia mot mistenksame bustader i Osloområdet den 4. april 1945. Blant anna vart huset hans på Ljan omringa av tyske soldatar, eit drama som enda med at Lauring måtte skyte seg ut ifrå huset. Same dag vart motstandsmennene Olav Ringdal jr. og Roy Nielsen drepne i ein dekkbustad i Bygdø allé 117. Medan Kolbein kom seg unna blei kona Kari Lauring teken til fange av tyskarane.
Heider
Kolbein tok imot St. Olavsmedaljen med eikegrein for innsatsen sin i motstandsarbeidet under krigen. I frigjeringsdagane i 1945 var han livvakt for kongefamilien, noko som seinare vart påskjønna med H.M. Kongens Erindringsmedalje. Etter krigen var han blant anna tilsett i Max Manus si bedrift. Han døydde den 31. mai 1987 – 72 år gamal. Han vart gravlagd på Nordstrand kyrkjegard. Kari Lauring døydde i 1993.
I filmen Max Manus blei han spelt av skodespelaren Christian Rubeck.
Praktrosella
Praktrosella, Platycercus eximius, er er ein rosella som er stadeigen for det søraustre australske kontinentet medrekna Tasmania. Rosellaer er ei biologisk slekt i parakittfamilien. Arten er introdusert til New Zealand der ville populasjonar er funne på Nordøya, særleg i den nordlege halvdelen av øya og i Hutt Valley, i tillegg finst han i åsane rundt Dunedin på Sørøya.
Praktrosella er 30 centimeter lang. Han har eit raud hovudet og kvite kinn. Nebbet er kvitt og irisen er brun. Øvre delen av brystet er raudt og nedre del er gult som falmar til bleik grøn over buken. Fjørene på rygg og skuldra er svarte med gullege eller grønlege kantar som gjev opphav til ein skjelaktig utsjånad, men er varierande mellom underartar og kjønna. Vengene og ytre halefjører er blålege medan halen er mørk grøn. Beina er grå. Hoa er lik den hannfuglen, skjønt mattare i farger og har ei stripe på undervengen som ikkje er tilstades hos vaksne hannar. Ungfuglar er mindre iaugefallande enn hoene og har stripa på undervengen.
Fonnafly
Fonnafly AS er eit flyselskap som har taxiflyging og sightseeing som hovudaktivitet, men som òg driv med lasteflyging, mastemontering, betongflyging, overvaking, foto-, film- og reportasjeflyging med meir. Selskapet vart skipa i 1970 og har hovudbase i Rosendal i Kvinnherad. Det har avdelingar i Bergen, på Voss og ved Fornebu utanfor Oslo. Selskapet opererer tre sjøfly av typen Cessna 206 og eitt amfibiefly av typen Cessna 208 samt fire helikopter av type Robinson R-44, EC-120B og AS-350B3. Selskapet er verksamt heile året, men frå ca. 15. oktober til 15. april er det berre helikopteravdelinga som er i verksemd.
Fonnafly Sjø AS vart skild ut frå Fonnafly AS som eige selskap i 1990. Dette selskapet var eit reint sjøflyselskap fram til 1. april 2004, då det fekk løyve til å operera helikopter. To helikopter av typen Robinson R44 vart etter dette tekne i bruk ut frå basar på Flesland og Bergen. Frå 2005 har det òg drive helikopter med utspring frå Voss.
Kalking
Kalking er tilførsel av kalk (basiske kalsium- eller magnesiumsambindingar) til jord eller vatn, primært for å minske surleiken. Kalking av vassdrag vert gjort for å motverke forsuring frå sur nedbør.
Kalking av vassdrag og vatn
Kalking av innsjøar og elver vert gjort for å redusere dei negative verknadene på fisk og andre organismer av at vatnet i vassdraget er for surt, særleg på grunn av sur nedbør. Ved å tilsetje kalk til vatnet, vert syra i vatnet nøytralisert.
Det er til vanleg ikkje syra som er den primære årsaka til at fisk og andre organismar i ferskvatn døyr. Dei aller fleste sure vassdraga i Noreg har pH-verde mellom 5 og 6, og det er fyrst når vatnet vert så surt at det har  pH-verde under 5,0 at det vert drepande. Det som skader fisken i surt vatn, er den aukande konsentrasjonen av aluminium (Al3+) i vatnet når det vert surare. Dersom konsentrasjonen av aluminium i vatnet er høg, har det synt seg at fisk døyr jamvel om vatnet ikkje er særleg surt. Dei ulike fiskeartane toler aluminium og syre ulikt. Laks forsvinn fyrst ved forsuring av vatnet, og toler truleg aluminium særs dårleg.
Kalking av jord
Det meste av jorda i Noreg er sur. Udyrka jord har ofte pH-verdiar mellom 4 og 5, dyrka jord har pH mellom 5 og 7. Dersom jorda er særs sur, vert fosfor bunde til jarn og aluminium. I sterkt sur jord kan det verte så sterk konsentrasjon av aluminium- og manganioner at det kan gje giftvirking. Kalking gjev vanlegvis auka avlingar dersom pH-verdet er under 5,5. Er pH-verdet over 6,5 vert ei rekkje av næringsstoffa i jorda mindre tilgjengelege for plantene dersom jorda vert kalka.
I mineralfattig jord (torvjord) er det totalt så lite innehald av jern, aluminium og mangan at vekstane toler lågare pH-verde (surare jord) enn når det gjeld mineraljord.
ICPC
ICPC-2 er den andre versjonen av ICPC, som er den internasjonale klassifikasjonen for sjukdommar og symptom som brukast i den norske primærhelsetenesta.
Den første versjonen av ICPC (International Classification of Primary Care) er ei diagnoseliste fastsett første gongen i 1987 av ei nemnd som vart nedsett i 1972 av WONCA, (World Organization of National Colleges, Academies and Academic Associations of General Practitioners/Family Physicians.)
Noreg har si eiga omsette liste som vert heldt vedlike av KITH, (Kompetansesenter for IT i helse- og sosialsektoren).
Trygdeetaten / Nav krev at diagnosekoden etter ICPC skal førast på alle legeregningar, sjukmeldingar og legeerklæringar om at ein pasient er arbeidsufør.
Kodane i ICPC består av ein bokstav og to siffer. For einskilde spesielle diagnosar er det tre siffer. Bokstaven står for eit organsystem, siffer 00-29 for symptomdiagnosar, og 70-99 for sjukdomsdiagnosar.
Kodane 30-69 er terapi-, behandlings- og prosesskodar som er felles for alle organkapitla.
I Noreg brukar sjukehusa diagnoselista ICD-10.
Edward Braddock
General Edward Braddock var ein britisk soldat og øvstkommanderande i Nord-Amerika i starten av den franske og indianske krigen (1754–1763). Han vart best hugsa for å ha leia den katastrofale ekspedisjonen mot Fransk Canada i 1755, der han mista livet.
Braddock vart fødd i Perthshire i Skottland i 1695. Han gjekk inn i militæret i 1710. I 1747 var han oberstløytnant under prinsen av Orange i Nederland under omleiringa av Bergen op Zoom. I 1753 vart han oberst og året etter generalmajor.
Han vart kort tid etter utpeikt til å kommandere britane i den franske og indianske krigen mot franskmennene i Nord-Amerika. Han gjekk i land i Virginia den 19. februar 1755 med to britiske regiment. Etter å ha møtt fleire koloniguvernørar i kongressen i Alexandria den 14. april, avgjorde dei å ha fleire slag mot franskmennene. Braddock skulle leie ein ekspedisjon for å ta Fort Duquesne ved forgreininga i Ohioelva.
Etter månader med førebuingar sette ekspedisjonen av stad, der George Washington var frivillig offiser. 9. juli 1755 kryssa dei Monongahelaelva og trefte nesten med ein gong etter på ein styrke av indianarar og franskmenn. Braddock og soldatane hans vart totalt overraska og Braddock fall til slutt etter eit skot gjennom høgrearmen og inn i lunga.
Braddock vart bore av slagmarka av Washington og ein anna offiser og døydde 13. juli 1755. Like før han døydde gav han Washington skulderskjerfet sitt som han hadde som ein del av uniforma. Visstnok skal Washington etter dette aldri ha gått nokon stad utan dette skjerfet.
Braddock vart gravlagd like vest for Great Meadows.
KITH
Kompetansesenter for IT i helse- og sosialsektoren AS (KITH) er eit norsk aksjeselskap eigd av Helse- og omsorgsdepartementet, Arbeids- og inkluderingsdepartementet og KS. Oppgåvene til KITH er mellom anna å utvikle informasjonsteknologi for helse- og sosialsektoren.
KITH står for, m.a., omsetjing og vedlikehald av ICPC og ICD.
Ytre Nordmøre prosti
Ytre Nordmøre prosti er eit tenestedistrikt i Møre bispedømme i Den norske kyrkja. Prosten har sete i Kristiansund kor Kirkelandet kyrkje er prostikyrkje.
Prostiet er inndelt i sokn. Soknet er grunneininga i Den norske kyrkja. Dei som arbeider i kyrkja er anten tilsette av soknet gjennom kyrkjeleg fellesråd, eller dei er tilsette i prostiet. Dei fleste prestane er tilsette i prostiet, og har tenesta si knytt til eit eller fleire sokn.
Prestetenesta lokalt vart tidlegare organisert i prestegjeld. Ordninga vart fasa ut frå 2004. Før utfasinga hadde prostiet desse prestegjelda:
Kjelsås Fotball
Kjelsås Fotball (stifta 16. mars 1913) er eit bydelslag i Oslo, lokalisert i bydelen Nordre Aker.
Klubben spelar denne sesongen i 2023 og har spelt i 2. divisjon sidan nedrykket frå 1. divisjon i 2001.
Kjelsås spelar heimekampane sine på Grefsen stadion i Oslo, og hadde
Historie
I 1998, etter å ha lege i toppen av 1. divisjon gjennom heile sesongen, spelte Kjelsås kvalifiseringskampar mot Kongsvinger Toppfotball, og etter uavgjort borte tapte Kjelsås heile 0-5 heime. På denne tida var klubben kjent for å nytte seg kraftig av fotballfilosofien til Egil «Drillo» Olsen. Kjelsås hadde fram til 2007-sesongen Stig Mathisen som trenar. Han gav seg etter 14 års teneste.
I 2007 var Jan Aksel Opsahl Odden hovudtrenaren. I 2008 var Stig Mathisen tilbake som hovudtrenar. Før 2010-sesongen tok Jan Aksel Opsahl Odden igjen over trenaransvaret for Kjelsås, denne gongen i tospann med Mathisen. Før sesongen 2012 tok assistenttrenar Eivind Kampen over hovudansvaret for A-laget.
11. mai 2011 opplevde bydelsklubben ein av dei største augneblinkane sine då dei slo eliteserielaget 2-1 i 2. runde av cupen etter scoringar av Martin Sandell og Jimi Akinyemi. Kjelsås var dermed sikra å vere beste Oslo-lag i Noregsmeisterskapen denne sesongen, sidan dei andre hovudstadslaga rauk ut i 2. runde. I 3. runde vart Kjelsås slått ut av eit anna eliteserielag,.
Tidlegare spelarar
Kjelsås har dei siste åra hatt profilar som Julian Møller, Simen Stamsø Møller, Tom Nordheim, Endré Olav Osnes, Karim Aoudia, Kim André Hunstad, Martin Sandell, Babs Akinyemi, Viggo Anthonsen (lagt opp), Kristian Fagervik (lagt opp), Alexander Rein (lagt opp), Martin Hansen (lagt opp), Dag Halvorsen (lagt opp), Peter Sørensen (lagt opp), Rune Jarl (lagt opp), Steinar Brun (lagt opp).
Trentino-Alto Adige
Trentino-Alto Adige (tysk Trentino-Südtirol; ladinsk Trentin-Südtirol, òg Trentin-Sudtirol) er ein autonom region i Nord-Italia. Han består av provinsane Trento og Bolzano (Bozen på tysk). I Bolzano talar majoriteten tysk og regionen var ein del av Austerrike-Ungarn (og føregjengaren Det austerrikske riket) frå til 1815 og fram til det vart annektert av Italia i 1919. Det offisielle namnet var Venezia Tridentina mellom 1919 og 1947 og Trentino-Alto Adige/Tiroler Etschland mellom 1947 og 1972. Alto Adige er ein del av Tyrol-området, og namnet er Sør-Tyrol på mange språk.
Geografi
Trentino-Alto Adige er delt inn i to autonomoe provinsar:
Historie
Regionen vart erobra av romarane i 15 fvt. Etter Vestromarriket fall vart det delt mellom langobardar (frå sør og opp til Salorno), alemannarar (Vinschgau-Val Venosta) og bayrarar (frå Bolzano til Brenner). Etter at Kongedømet Italia vart oppretta under Karl den store inkluderte Trento grevskapa Bolzano og Venosta, medan Hertugdømet Bayern fekk dei andre områda i regionen.
Dei to bispedøma vart sekularisert etter Luneville-traktaten i 1803 og gjeve til habsburgarane. To år seinare, etter austerriksk tap ved Austerlitz, vart regionen gjeve bort til Bayern, som var alliert med Napoleon (Pressburgtraktaten i 1805). Dei nye herskarane provoserte fram eit bondeopprør leia av den lokale helten Andreas Hofer i 1809, som raskt vart slått ned. Paristraktaten frå februar 1810 delte området mellom Austerrike og det napoleonske Kongedømet Italia. Etter Napoleon sitt fall i 1815 gjekk regionen tilbake til Austerrike. Då franskmenna hadde kontroll over området vart det offisielt kalla Haut Adige («Høg-Adige», tysk «Hoch Etsch») for å fjerne referansar til den historiske austerriske provinsen Tyrol.
Under den første verdskrigen vart det utkjempa store slag i Alpane og Dolomittane mellom austerrikske og italienske styrkar, sidan regionen var særs strategisk viktig. Då Austerrike kollapsa under krigen kunne italienske troppar okkupere området i 1918 og i avtalane etter krigen vart regionen annektert.
Under styret til Benito Mussolini, fascistdiktatoren av Italia frå 1922 til 1943 vart Alto-Adige utsett for omfattande italianisering. Alle referansar til Tyrol vart forbode og regionen vart kalla Venezia Tridentina, i eit forsøk på å rettferdiggjere dei italienske krava til regionen ved å knyte det til Republikken Venezia (men republikken styrte aldri over Trentino). Hitler og Mussolini gjorde avtale i 1938 om at den tysktalande folkesetnaden skulle flyttast til tyskstyrte område eller verte spreidd rundt i Italia, men den andre verdskrigen hindra dei for å fullføre dette. Likevel vart tusenvis av folk flytta til tyske område og mange hadde vanskeleg med å klare å flytte tilbake igjen til heimlandet etter krigen.
I 1943 då Italia signerte ein våpenkvile med dei allierte vart regionen okkupert av Tyskland. Regionen vart de facto annektert av Tyskland (i tillegg til provinsen Belluno) fram til slutten av krigen. Okkupasjonen enda i lag med krigen i 1945.
Italia og Austerrike forhandla fram ein avtale i 1946, sett ut i livet i 1947 i samband med at den italienske grunnlova vart kunngjort, om at regionen skulle ha vesentleg sjølvstyre. Tysk og italiensk skulle begge vere offisielle språk, og det skulle vere lov med tyskspråklege skular. Gjennomføringa av avtalen var ikkje tilfredsstillande for verken dei tysktalande i området eller den austerrikske regjeringa, og saka skapte mykje gnissingar mellom dei to landa og vart tatt opp i Dei sameinte nasjonane i 1960. Nye forhandlingar fann stad i 1961, men partane vart ikkje einige, delvis på grunn av terroristaksjonar av tysktalande separatistar.
Økonomi
I dei frodige dalane i Trentino-Alto Adige vert det produsert vin, frukt, mjølkeprodukt og tømmer og av industri i området finn ein papir, kjemikaliar og metallproduksjon. Regionen er òg ein storeksportør av vasskraft. Turisme er ei viktig inntektskjelde og regionen er kjend for skisentera sine, særleg i Val Gardena-området.
Demografi
Byar i Trentino-Alto Adige med 50 000 innbyggjarar eller meir:
1280 Baillauda
1280 Baillauda er ein asteroide i det ytre av hovudbeltet. Han blei oppdaga den 18. august 1933 av Eugène Joseph Delporte ifrå Observatoire Royal de Belgique i Uccle.
Kalkmåling
Kalkmåling er måling med leska kalk som bindemiddel. Ho herdar ved at kalken reagerer med karbondioksidet i lufta, og kan brukast til kvitmåling. Kalking vert ikkje lenger så mykje brukt i Noreg til måling av utvendige murflater, ettersom ho er lite haldbar og er vanskeleg å overmåle med moderne målingstypar.
Moldevatnet
Moldevatnet er ein innsjø i Molde kommune i Møre og Romsdal. Vatnet ligg omkring fire kilometer nord for Molde sentrum og er hovudvasskjelda for byen. Det har utløp mot aust til Moldeelva.
Høgsterettsdommaren Henrik Bull
Henrik Bull er ein norsk jurist og dommar i Høgsterett. Han vart utnemnd til høgsterettsdommar den 18. juni 2010, og tiltredde i Høgsterett frå den 17. januar 2011.
Henrik Bull tok juridisk embetseksamen i 1984. Han var deretter konsulent/førstekonsulent i Justis- og politidepartementet si lovavdeling og frå 1988 til 1996 lovrådgjevar same stad. I perioden 1987 til 1988 var han dommarfullmektig ved Nedre Romerike sorenskrivarembete.
Erna Osland
Erna Osland er ein norsk barne- og ungdomsbokforfattar.
Osland er frå Høyanger i Sogn og busett på Byrknesøy i Gulen. Ho skreiv norsk hovudfagsoppgåve om barnelitteratur, og har undervist i ungdomsskole og vidaregåande. I 1987 debuterte ho med ungdomsromanen Natteramnen.
Oberwil-Lieli
Oberwil-Lieli er ein kommune i distriktet Bremgarten i kantonen Aargau i Sveits. Kommunen har innbyggjarar  og eit areal på. Kommunesenteret ligg 530 meter over havet.
Brigg
Ein brigg er eit tomasta, mellomstort, fullrigga seglskip med rær på begge mastene og gaffelrigg på nedre del av bakre mast. Ordet «brigg» kjem frå ei engelsk forkorting for brigantine, ei avleiing av italiensk brigantino, som tyder 'røvarskip' eller 'sjørøvarskip'.
Skutene hadde god lasteevne, men var ikkje raske. Storleiken gjorde det overkommeleg både å byggje og finansiere dei lokalt og dei var vanlige i Noreg på 1700-talet.
Rudolfstetten-Friedlisberg
Rudolfstetten-Friedlisberg er ein kommune i distriktet Bremgarten i kantonen Aargau i Sveits. Kommunen har innbyggjarar  og eit areal på. Kommunesenteret ligg 494 meter over havet. Før 1953, vart kommunen berre kalla Rudolfstetten.
Kommunen består av landsbyen Rudolfstetten og grendene Friedlisberg.
Tunnsjøen
Det finst fleire innsjøar kalla Tunnsjøen:
Vardal
Vardal er ein tidlegare sjølvstendig kommune i Oppland fylke oppretta som Vardal formannskapsdistrikt i 1837.
1. januar 1861 vart Gjøvik skilt ut frå Vardal som eigen kommune og kjøpstad. Vardal hadde etter delinga 4 114 innbyggjarar, Gjøvik 626.
1. januar 1896 vart ein del av Østre Toten kommune med 49 innbyggjarar overført til Vardal.
1. januar 1900 vart ein ubygd del av Søndre Land kommune overført til Vardal.
1. juli 1921 vart ein del av Vardal med 723 innbyggjarar overført til Gjøvik og på same dato i 1955 vart enno ein del med 1 372 innbyggjarar overført til Gjøvik.
1. januar 1964 vart det meste av Vardal (unntatt Sørligrenda), Biri, Gjøvik og Snertingdal kommunar slegne saman til den nye Gjøvik kommune. Den delen av Vardal som gjekk inn i Gjøvik hadde 9 612 innbyggjarar.
Sørligrenda i Vardal vart slegen saman med Eina, ein del av Gran kommune og Vestre Toten til den nye Vestre Toten kommune. Ved samanslåinga hadde Sørligrenda 87 innbyggjarar.
Per Ditlev-Simonsen
Per Ditlev-Simonsen er ein norsk skipsreiar og tidlegare politikar for Høgre. Han var stortingsrepresentant 1981–1985, forsvarsminister 1989–1990 og ordførar i Oslo frå 1995 til 2007. Ditlev-Simonsen var i ei årrekkje partnar i reiarlaget Sverre Ditlev-Simonsen & Co (SDS), og har hatt ei rad ulike toppstillingar i SDS/Eidsiva-familien av selskap. Han var frå midten av 1970-talet aktiv i ei rekkje ulike verv for Oslo Høgre, og avslutta ein lang politisk karriere med å ha ordførarvervet i ein tolvårsperiode frå 1995. Ditlev-Simonsen vart pressa til å gå av som ordførar og trekkje seg ut av norsk politikk i 2007 etter at avisa Dagens Næringsliv avslørte at han hadde snytt på skatten ved bruk av ein hemmeleg bankkonto i Sveits.
Bakgrunn og yrkeskarrière
Per Ditlev-Simonsen, kalla «Diffen» blant vener, er son av skipsreiar Sverre Ditlev-Simonsen og Lily Kaurin. Han er dermed soneson av Olaf Ditlev-Simonsen og brorson av Olaf Christian Ditlev-Simonsen. Ditlev-Simonsen har slik skipsfartsbakgrunn på farssida og embetsmannsbakgrunn på morssida. Farfaren, faren og to onklar var skipsreiarar, medan morfaren nedstamma frå ei lang rad av prestar. Barndomsheimen var prega av sterk familiekjensle kombinert med samfunnsengasjement og interesse for kunst og kultur.
Ditlev-Simonsen gjekk på den private folkeskulen Riis gymnas, tok examen artium på realfagslinja i 1950, og året etter studentfaglinja ved Oslo Handelsgymnasium. Den vidare utdanninga synte den tidleg utstaka karrierevegen – han skulle gå inn i familiereiarlaget. Han avtente verneplikta i Hans Majestet Kongens Garde, der han tok eit befalsskurs, og studerte ved Stanford University i California, der han vart uteksaminert med Bachelor of Arts i økonomi og historie i 1955. Han studerte òg språk i Frankrike, og arbeidde ei tid innan sjøforsikring og skipsmekling ved Willies, Faber & Dumasi i London.
Per Ditlev-Simonsen var frå 1955 til 1993 kompanjong i faren sitt reiarlag, Sverre Ditlev-Simonsen & Co (SDS). Han var administrerande direktør i SDS Drilling A/S frå 1974 til 1984, og arbeidande styreformann frå 1984 til 1989. Administrerande direktør i Skipsaksjeselskapet Eidsiva frå 1990 til 1992, og dessutan arbeidande styreformann òg her frå 1993 til 1999. Han har òg vore styreformann i Sea Goddes Cruisast Ltd. 1982–1999, Labogas VIII KS 1991–1996, Labogas XVI KS 1991–1994, SDS Shipping og Offshore A/S 1991–1993, Christiania Bank og Kredittkasse 1991–1996, Norske Liv 1993–1999, og K-Fondsforsikring A/S 1997–1999. Styremedlem i Christiania forsikring 1999–2001.
I ungdomsåra spelte Ditlev-Simonsen bandy i sportsklubben Ready, og er bokført med to ungdomslandskampar mot Sverige. Han var seinare klubben sin formann 1962–1963. Han har òg vore engasjert innan styret for Ski-VM 2011.
Ditlev-Simonsens store lidenskapen er bøker, med biografiar og historiebøker som klåre favorittar. Frå 1984 til 1999 åtte han Trolltun i Vågå, eit anlegg med gamle lafta hus, som vart omhyggelig sett i stand.
Politisk arbeid
Det var Oslo Høgres Rolf Stranger som førte Ditlev-Simonsen inn i politikken. Rekrutteringa innan Høgre kom på den tida vesentleg frå ungdomsorganisasjonane Unge Høgre og Den Konservative Studenterforening, og Stranger var oppteken av at partiet òg måtte få nye medlemmar frå næringslivet. Ved stortingsvalet 1973 vart Ditlev-Simonsen innvalt på Stortinget som 3. vararepresentant frå Oslo, og seinare gjenvalt i 1977 som 1. vararepresentant. Særleg i den andre perioden møtte han hyppig, og ved stortingsvalet 1981 kom han inn som fast representant, og var medlem av Stortingets finanskomité og delegasjonen til Den interparlamentariske union (IPU). I 1985 ynskte han ikkje å stille til gjenval.
Ditlev-Simonsen kom inn i Oslo bystyre og formannskap ved kommunevalet i 1975, og vart sitjande i to periodar. Han var medlem av helserådet og Helse- og sykehusutvalget (varaformann 1976–1979), i ei tid der dei kommunale sjukehusa i Oslo gjennomgjekk ei omfattande utbygging og modernisering. I 1982 etterfølgde han Jan P. Syse som formann i Oslo Høgre, og sat i denne posisjonen inntil 1988. Han sat òg i Høgres sentralstyre frå 1982 til 1991, dei første åra i kraft av formannsvervet i Oslo Høgre.
Etter stortingsvalet 1989 vart Jan P. Syse si regjering mellom Høgre, Kristeleg Folkeparti og Senterpartiet danna, og frå 16. oktober 1989 var Ditlev-Simonsen statsråd i Forsvarsdepartementet. Ditlev-Simonsen hadde vore oppteken av Forsvaret sidan ungdomen, og var sterk tilhengar av det transatlantiske samarbeidt i tryggingspolitikken. Tida hans som forsvarsminister vart prega av Berlinmurens fall og Tysklands gjenforeining. Dette kravde nytenkning om utviklinga av forsvaret, og Ditlev-Simonsen tok initiativet til å opprette ein forsvarskommisjon med Kåre Willoch som formann. Jan P. Syse si regjering gjekk av den 3. november 1990.
Ved kommunevalet i 1995 vart Ditlev-Simonsen nominert til toppkandidat på Oslo Høgres liste. Ved konstitueringa av bystyret i oktober same år vart han vald til ordføraren, og han sat i tre periodar fram til 2007.
Avgang
I august 2007 avslørte avisa Dagens Næringsliv at Ditlev-Simonsen på 1990-talet hadde ein bankkonto i den sveitsiske banken som då heitte Schweizerische Kreditanstalt. Dette hadde han ikkje oppgjeve til norske skattemyndigheter, og Ditlev-Simonsen erkjende dette same dag. Kontoen vart ifølgje han sjølv avslutta før han vart ordførar i Oslo. Han vart av Høgres leiar Erna Solberg oppfordra til å trekkje seg frå Oslo Høgres valkamp fram mot kommunestyrevalet 10. september 2007, fordi saka auka fokuset på den private økonomien hans og skattejuks og ikkje på politikken til partiet. Som følgje av mediemerksemda annonserte Ditlev-Simonsen 22. august at han ville gå av som ordførar. Avskjedssaka vart teken opp på møte i Oslo bystyre 29. august 2007 og han vart gjeven avskjed.
Per Ditlev-Simonsen er far til Cecilie Ditlev-Simonsen, tidlegare informasjonsdirektør i Norsk Hydro, og Sverre Ditlev-Simonsen. Dei innrømde begge 20. august 2007 at dei òg hadde hatt hemmelege kontoar i Sveits, kvar på 750 000 kroner.
Utmerkingar
Ditlev-Simonsen vart i 1997 utnemnd til storriddar av Den islandske falkeorden.
1281 Jeanne
1281 Jeanne er ein hovudbelteasteroide. Han blei oppdaga den 25. august 1933 av Sylvain Julien Victor Arend ifrå Observatoire Royal de Belgique i Uccle.
Jan-Carl Raspe
Jan-Carl Raspe var ein av dei leiande personane i den tyske terrororganisasjonen Rote Armee Fraktion. Raspe var flyktning frå DDR og blei rekruttert til RAF medan han studerte i Berlin på midten og slutten av 1960-talet. På slutten av 1960-talet hadde Raspe eit seksuelt forhold til den norske presten Øyvind Foss, som har fortalt om sine opplevingar med Raspe i boka ''Jeg elsket en terrorist. Et oppgjør med Baader-Meinhof''. Denne boka skapte furore i Noreg då den kom ut i 1981. Raspe vart funnen død i Stamheim-fengslet hausten 1977 saman med dei andre RAF-leiarane Andreas Baader og Gudrun Ensslin, den offisielle dødsårsaka var sjølvmord.
Oiratisk
Oiratisk er eit mongolsk språk som blir snakka i Mongolia, i Xinjiang, Gansu og Qinghai i Folkerepublikken Kina og nær Kaspihavet i Russland der det største mongolske språket er kalmykisk.
Språket har omkring 360 000 talarar.
Ortografi
Oiratisk blir skrive med mongolsk skrift, som blir skrive vertikalt, ovanfrå og ned.
Grefsen stadion
Grefsen stadion er ein fotballstadion som ligg i grenseområdet mellom Grefsen og Kjelsås i bydel Nordre Aker i Oslo, og er heimebanen til Kjelsås Fotball.
Eldstrupekolibri
Eldstrupekolibri (Panterpe insignis) er ein mellomstor kolibri som lever i fjella i Costa Rica og vestlege Panama. Han er den einaste medlemmen av den biologiske slekta Panterpe.
Grefsen stadion
Stadionet har ein kapasitet på 4 500 tilskodarar, der 500 er sitjeplassar. Tilskodarrekorden er på kring 5000 frå 16. september 1944, mellom og. Dette var ein illegal kamp på grunn av idrettsstreiken som pågjekk under andre verdskrigen.
I nyare tid er rekorden 3295 i kampen mellom Kjelsås og Kongsvinger under kvalifiseringa til Tippeligaen i 1998. I 1945 vart tredje runde i cupen mellom og  spelt her føre 3000 tilskodarar. Kampen enda 1–1.
Eldstrupekolibri
Skildring
Denne kolibriarten er rundt 10,5 til 11 cm i kroppslengd og veg ca. 5-6 gram. Han har eit rett svart nebb og mørke føter.
Fjørdrakta åt vaksne eldstrupekolibriar har skinande grøn kropp, ein mørk, blå hale, og ein kvit flekk bak auget. I feltet er dei ofte mørke og fargelause, men når lyset fangar dei i rett vinkel, viser fuglane ei strålande blå krone, gul til lys oransje hals, og blå brystflekk. Kjønna er like, men ungfuglar har raudbrune frynsar på hovudet og hannar er litt større enn hoer. Lætet er eit høgfrekvent kvitter.
Hofuglen av eldstrupekolibri syter for reirbygging og ruging åleine. Hoa legg to kvite egg i eit klumpa, koppforma reir av plantefiber. Reiret henger 2–4 m over bakken i toppen av ein bambusstilk eller etter anna feste. Rugetida er 15-19 dagar, og ungane er flygedyktige etter 20-26 dagar.
Leveområdet er i alpin skog, tåkeskog inkludert elfinskog, på skoggrensa opp mot subpáramo og på beiteland i høglandet der det òg finst tre. Oftast finn ein dei i trekrona, men ned til katt ved skogkantar og i opningar i skogen. Høgda er frå ca. 1400 moh. og over.
Storleiken på populasjonen er ikkje estimert og arten er klassifisert som livskraftig.
Samtidspartiet
Samtidspartiet er eit norsk muslimsk orientert politisk parti stifta i 2009.
Historie
Partiet vart stifta i 2009 som Independent Labour Party, men vart etter kort tid tvunge til å skifte namn av di det kunne forvekslast med Arbeiderpartiet. Namneskiftet skjedde i juni same året. Partiet stilte til val for første gong ved valet i 2009 i Oslo.
Politisk plattform
Partiet er leia av den norsk-pakistanske Ghuffor Butt. Politiske mål for partiet er å senke bensinprisen, bilavgifter og skattar. På grunn av fokuset på å senke skattar og bilavgifter har partiet blitt kalla eit «FrP for innvandrarar». Andre mål for partiet er å tillate bruk av hijab i politiet, å opprette muslimske skular og sjukeheimar, gjere familiegjenforeining lettare tilgjengeleg og statsfinansiere imamar og bygging av moskear.
Sarmenstorf
Sarmenstorf er ein kommune i distriktet Bremgarten i kantonen Aargau i Sveits. Kommunen har innbyggjarar  og eit areal på. Kommunesenteret ligg 534 meter over havet.
Kommunen ligg i utkanten av Lindenberg. Han består av landsbyen Sarmenstorf.
Fullriggar
Ein fullriggar er eit seglskip med minst tre master der alle mastene er skværrigga (med rær på alle master). Det finst òg fire- og femmasta fullriggarar.
To av dei tre norske skuleskipa, S/S «Sørlandet» og S/S «Christian Radich», er fullriggarar, mens det tredje, S/S «Statsraad Lehmkuhl», er barkrigga.
Christopher Isherwood
Christopher William Bradshaw Isherwood var ein britisk-amerikansk forfattar, fødd i High Lane ved Stockport i Cheshire og død i Santa Monica i California i USA.
Isherwood vann stort ry med romanen Mr. Norris Changes Trains frå 1935 og Goodbye to Berlin (Farvel til Berlin), begge med person- og miljøskildringar av Berlin under Weimar-republikken. Den siste boka var grunnlag for eit teaterstykke og filmatisert, mellom anna som musikalen Cabaret, også oppført på Oslo Nye Teater.
Isherwood budde i Berlin 1930-33. I 1939 flytta både han og W.H. Auden til USA, begge homofile, der Isherwood mellom anna arbeidde for filmindustrien. «[M]eget av Isherwoods forfatterskap [er] preget av reportasje og selvbiografi og en skarp iakttagelsesevne».
Orvar-Odd
Orvar-Odd (norr. Örvar-Oddr) er ein sogehelt frå Örvar-Oddr saga frå 1200-talet. Han opptrer også i Hervarar saga og i omtalen av slaget på Samsø i Gesta Danorum.
Ifølgje soga var Orvar-Odd fødd på Berrjod (Berglyd) i Rogaland. Han fór mellom anna til Irland, Sverige og Danmark, og var med i store slag. Ei volva spådde at Fakse, hesten hans, skulde verta banen hans. Han drap hesten, og grov han ned eller søkte han i Faksetjørn.
Etter ei rekkje reiser og opplevingar i utlandet, kom Orvar-Odd tilbake til staden der hesten var gravlagd, og gjorde narr av spådommen. Då kom han over skallen til hesten, og ein orm kom ut og beit Orvar-Odd slik at han døydde.
Pekka Sammallahti
Pekka Lars Kalervo Sammallahti i Helsingfors er professor emeritus i samisk frå Giellagas-instituttet ved Universitetet i Uleåborg. Sammallahti er den mest sentrale nolevande utforskaren av samisk.
Karriere som leksikograf
Pekka Sammallahti har skrive eller vore med og skrive dei mest sentrale ordbøkene mellom nordsamisk og finsk og tysk, mellom skolte- og enaresamisk og finsk, og mellom nordsamisk og kildinsamisk. Leksikografisk har han lagt vekt på å lage symmetriske ordbøker, ordbøker som tar omsyn både til den samiskspråklege og (t.d.) den finskspråklege brukaren. Dei nordsamiske ordbøkene hans var dei første ordbøkene til og frå nordsamisk med den nye ortografien frå 1979, og ordbøkene mellom norsk og nordsamisk er omsetjingar av Sammallahti si ordbok frå 1989.
Sammallahti var den første samiskleksikografen i Finland som satsa på praktiske ordbøker basert på dei samiske skriftspråka, til skilnad frå tidlegare leksikografar (T.I. Itkonen, Erkki Itkonen som skreiv ordbøker til bruk i komparativ språkforsking, basert på det finskugriske fonetiske alfabetet.
Karriere som lingvist
I doktoravhandlinga si frå 1977 presenterer Sammallahti ei Chomskyinspirert analyse av dialekten i Enontekis. Seinare arbeidde han meir med leksikografi og språkhistorie.
Dei siste åra har Sammallahti arbeidd med syntaktiske emne, og i 2005 publiserte han ein monografi, Láidehus sámegiela cealkkaoahpa dutkamii, der han utviklar ein semantisk basert dependensgrammatisk analyse av nordsamisk syntaks.
Arbeid med andre språk
Tidleg i karrieren sin skreiv Sammallahti publikasjonar om aleutisk språksosiologi. Han har også arbeidd med ortografien til finsk romani, og han skreiv ei tidleg skisse av skogsnenetsisk, i 1974.
Brasme
Brasme (Abramis brama) er ein fiskeart i karpefamilien.
Skildring
Brasme blir vanlegvis 0,5–3 kg, men fisken kan bli opptil 8-9 kg og 75 cm. Kroppen er høg og samantrykt frå sidene. Noregsrekorden for brasme tatt på stong er på 5,526 kg. Han vart fiska i naturreservatet Juveren. Dette er 276 gram tyngre enn den gamle rekorden (som var frå same området).
Brasma kan likna på ein mindre slektning, flire, men kan skiljast frå denne ved talet på finnestrålar i gattfinnen. Brasme har 23-32 finnestrålar, mens flire har 19-22.
Utbreiing og habitat
Brasme lever i ferskvatn i Europa nord for Alpane og Pyreneane og austover mot Aralsjøen og Kaspihavet. I Austersjøen, Aralsjøen og Kaspihavet finst fisken også i brakkvann. Utbreiinga i Noreg er hovudsakleg på Austlandet, men brasme finst også i spreidde vatn oppover mot Trøndelag, og sørover mot Agder.
Levevis
Fisken blir kjønnsmogen i 3- til 6-årsalderen og gyter normalt i mai-juni. Han gyter i puljer, og det er heilt normalt at talet på egg kjem opp i mellom 200 000-300 000. Gytinga finn helst stad i grunne viker eller sideelver med mykje vegetasjon. Brasma kan oppnå ein høg levealder, og det er dokumentert eksemplar som var over 30 år gamle.
Nils Nilsson Skaar
Nils Nilsson Skaar var namnet på to personar, høvesvis far og son:
Bark
Ein bark er eit seglskip med minst tre master — fokkemast, stormast og mesanmast — der dei to fremste er skværrigga mens den attaste masta har mesansegl. I tilegg er det tre stagsegl. Det fanst òg fire- og femmasta barkar.
Fylkeslandbruksstyre
Eit fylkeslandbruksstyre var eit statleg organ i kvart fylke. Fylkeslandbruksstyret hadde sju medlemmer valde av fylkestinget, tre av dei etter framlegg frå Norges Bondelag, Norsk Bonde- og Småbrukarlag, Norges Skogeierforbund og Fellesforbundet. Fylkeslandbruksstyret handsama saker etter jordlova, skogbrukslova, odelslova og konsesjonslova, og det hadde rett til å legge inn motsegn («innsigelse») i saker etter plan- og bygningslova.
Hatlestad-raset
Hatlestad Terrasse før raset
Hatlestad terrasse er eit landleg nabolag i Fana Bydel og består av hus og husvære i eit område med skog og bakker. Ein enkeltveg knyter husa til kvarandre og til Osvegen. Det var Hatlestad Terrasse 40, 42, 44 og 46, treetasjers rekkehus, som vart råka av raset.
Då husa vart bygd tidleg på syttititalet førte Noreg ein fri politikk når det gjaldt byggeløyve i utsette område. Området vart derfor ikkje undersøkt for rasfare og risikoen for ras vart ikkje kjent før seinare. Etter at husa vart bygd gjekk det i følgje bebuarane jamleg steinsprang frå den bratte bakken over husa. Steinane trefte vegen utan å føre til materiell skade eller personskade og kommunen sette opp rasfareskilt. Det vart òg sett opp primitiv rassikring i området. Trass i gjentatte klager frå bebuarane om faren for ras sikra ikkje kommunen området, sidan sikring mot rasfare generelt er ansvaret til grunneigaren. Kommunen sendte pålegg om rassikring til grunneigar utan å få svar og saka vart aldri følgt opp.
Årsaker
Etter raset gav Multiconsult ut ein rapport, gjennomgått av NTNU, om dei indirekte årsakene til raset. Rapporten meldte at fleire mogelege årsaker burde diskuterast. For det første vart Vestlandet råka av ekstremvêret Kristin natta raset gjekk. Kristin førte med seg store nedbørsmengder og nådde kysten den 13. september. Uvêret førte til trafikkork, straumbrot og materielle skadar. Nedbørsmengdene skal ha auka poretrykket mellom fjellet og lausmassane i skråninga over husa og dermed medverka til erosjonen overflatevatnet gjorde på grunnfjellet. I tillegg mista ein av husstandane vassforsyninga rundt klokken 17 den 13. september. Dette kan ha kome av at ein vassleidning hadde vorte øydelagd av trykket dette medførte, noko som igjen medverka til at enno meir vatn trengte inn under bakken og framskunda prosessen ytterlegare. Rapporten meldte òg at ein garasje hadde vorte bygd og seinare rive i nabolaget og at vekta av fyllinga han vart bygd på kan ha medverka til raset.
Rasulukka
Omtrent klokken halv to natt til den 14. september 2005 losna massane i skråninga over husa. Dette medførte eit ras av jord og stein som trengte inn i fleire hus og gravla ti menneske. Bebuarane i andre etasje av husa evakuerte gjennom vindaugo. Kommunen slo katastrofealarm og mange hjelpemannskap vart sendt til området. Ein brannbil som hadde drenert vatn i nærleiken nådde rasstaden alt tre minutt etter raset og nytta sirena til å vekke bebuarane. I tillegg til ambulansepersonell og brannvesen vart òg Sivilforsvaret og Heimvernet sett inn. Lavinehundar vart nytta i søket etter overlevande, men tungt maskineri kunne ikkje settast inn på grunn av faren for fleire ras og gravinga etter gravlagde bebuarar gjekk derfor i stor grad føre seg for hand og i mindre grad med verktøy som økser og spadar.
Døde og såra
Ei 51 år gammal kvinne var død då ho vart funne og henta ut av leitemannskapa. Ei anna kvinne på 27 døydde på Haukeland Universitetssjukehus nokre dagar seinare av skadane ho fekk og fem år gamle Kristina Hjartåker døydde i februar året etter, då legane avslutta den livsforlengande behandlinga hennar. Andre vart såra av sjølve raset og av oksygenmangel.
Evakuering og hjelpetiltak
Raset fekk òg bebuarane i Søråshøgda, eit anna område i Fana, til å ringe politiet og melde om at husa deira var potensielt utrygge. Politiet starta evakuering av 14 hus, men avbraut evakueringa då ein geolog som hadde undersøkt Hatlestad kom på synfaring og kunne melde at området var trygt.
Kalypso
Kalypso (gresk Καλυψώ, «eg skal gøyme») var ei forførarisk bergnymfe i gresk mytologi som var dotter av Atlas. Ho var busett på den mistrøystige øya Ogyia midt i havet, og heldt ifølgje Homer den skipbrotne Odyssevs fanga der i sju år med venleiken sin.
Fylkeslandbruksstyre
Gjennom endring i jordlova 19. juni 2009, vart oppgåvene til fylkeslandbrusstyret overførte til fylkesmennene frå 1. januar 2010.
Hatlestad-raset
Erstatning til offer og kommunar
Lagnaden til husa og vegen som vart råka av raset var lenge uviss. I byrjinga vurderte kommunen å pusse opp hua og vegen og gje grunneigarane ansvaret for vidare rassikring. Dette førte til stor uro hos huseigarane, sidan enkelte av dei var deleigarar av bakken som ville trenge rassikring. Det var òg til uro at forsikringa til eigarane berre dekte skaden på husa og ikkje rassikring. Huseigarane var heller ikkje villige til å flytte tilbake til rasstaden.
Den 20. september vart det gjeve ut ein rapport frå ingeniørselskapet Multiconsult, som anbefalte at at dei 16 husa burde kjøpast av kommunen og rivast. Ein ny veg kunne så byggast over dei gamle husa og bakken over vegen skulle sikrast med stålnett og stålboltar i bakken. Sjølv om dette var ei dyrare løysning for kommunen, vart han til slutt godteken.
Kalypso
Athene greip til slutt inn og bad Zevs om å påleggje Kalypso å la Odyssevs fare (jf. Odysseen). Zevs sende Hermes til henne, og Kalypso gav til slutt etter. Ho hadde lova Odyssevs evig liv om han vart verande, men han drog for å kome heim til si kjære Penelopeia, og Kalypso døydde difor av sorg. Ho fekk éin son med Odyssevs.
Hatlestad-raset
Erstatning til offer og kommunar
Det vart no avgjort å kjøpe og rive husa som vart råka av raset og eigarane vart gjeve nye, mellombels stader å bu og pengeerstatning. Det einaste huset som ikkje kom med i avtalen var det som låg på toppen av bakken, ved sida av den øvste delen av raset. Eigarane risikerte å måtte flytte tilbake til raskanten etter at forsikringsselskapet hadde betalt for reparasjon av skader. Eigarane var svært lite villige til å godta denne avtalen og forsikringsselskapet bestemte seg til slutt for å kjøpe huset og gje det vidare til kommunen for riving.
Fem kommunar som vart råka av Kristin fekk kompensasjon på til saman 24,7 millionar norske kroner frå staten for utbetring av skadar. Av desse mottok Bergen 18,8 millionar, der 12,5 gjekk til rassikring av Hatlestad terrasse etter raset. Resten, 6,3 millionar, gjekk til økonomiske tap etter raset, samt til dekning av skadane etter det påfølgjande raset i Hetlebakken i november same år. Dei andre kommunane som fekk utbetalt erstatning var Voss, Fjell, Vaksdal og Odda.
Bark
Barkar har ein noko enklare rigg enn ein fullriggar, og kan difor segla med mindre mannskap. På større barkar er mesanseglet ofte delt, og det er da ein mindre gaffel omtrentlig midt på undermasta. På slutten av 1800–talet kjøpte norske segelskipsreiarar ofte inn gamle fullriggarar frå utlandet og rigga dei ned til barkar. Desse skipa var som oftast bygd av stål. Dette i motsetning til norskbygde skip, som vanlegvis var bygd av tre. Ein bark er større og smekrare bygd enn ein brigg, og snøggare. Det fanst òg fire- og femmasta barkar. Mastene på ein tremasta bark vert kalla fokkemast, stormast og mesanmast eller kryssmast. Det norske skuleskipet SS «Statsraad Lehmkuhl» er ein tremasta bark.